1960–2008 között 17 olimpián vett részt, hatszor a szovjet válogatott és 11-szer Svájc válogatottjának színeiben. A szovjet válogatott tagjaként csapatban mind a hat alkalommal (1960-ban, 1966-ban, 1968-ban, 1970-ben, 1972-ben és 1974-ben) aranyérmes lett, egyénileg pedig három arany és három bronzérmet szerzett. Svájc válogatottjában 1978-ban egyéni teljesítménye alapján még egy aranyérmet nyert. A 17 olimpián összesen 211 játszmát játszott, +93 -22 =96, 66,8%-os eredménnyel. 13 olimpiai érmével (10 arany, 3 bronz) az örökranglistán a 6–7. helyen áll.